Konkurentsiamet

Tatari 39, 10134 Tallinn

+372 667 2400

[info@konkurentsiamet.ee](mailto:info@konkurentsiamet.ee)

Meie 01.11.2024 KL 128-24

**Teabenõue**

Avaliku teabe seaduse § 28 lg 1 p kohaselt on Konkurentsiamet kohustatud avalikustama andmed kaubaturul valitsevas seisundis olevate, eri- või ainuõigust või loomulikku monopoli omavate äriühingute hinnakujunduse kohta. Nagu nähtub Konkurentsiameti kodulehel avaldatud ärisaladuste juhisest, siis varjab Konkurentsiamet monopoolses seisundis olevate äriühingute hinnakujunduse seisukohast olulisi andmeid. Näiteks salastab Konkurentsiamet monopoolsete ettevõtete püsikulude suurust, kasumimarginaali, krediidiriski kulusid, äririskide katmiseks loodud rahaliste puhvrite suurust, kaalutud keskmise kapitali hinna suurust.

Eesti Omanike Keskliidu hinnangul on monopolide mistahes hinnakujundust mõjutava info salastamine vastuolus kehtiva õigusega ning rikub jämedalt tarbijate huve, saada infot tema suhtes jõupositsioonil oleva ettevõtte hinnakujundusest. Eriti arusaamatu on selliste elutähtsat teenust osutavate monopolide info varjamine, kelle monopoolne seisund tugineb seadusel, mistõttu ei saa nende tegevuse avaldamisega seotud info avaldamisest majanduslikku kahju tekkida.

Lähtudes eeltoodust palun selgitada:

1. millistele õigusaktidele tuginedes varjab Konkurentsiamet monopoolses seisundis olevate äriühingute hinnakujunduse andmeid?
2. Kuidas saavad tarbijad teostada andmete varjamise tingimuses järlevalvet Konkurentsiameti enda tegevuse üle?

Lugupidamisega,

Andry Krass

Juhatuse esimees